Source: https://www.edupedu.ro/auxiliarele-intra-in-codul-de-etica-profesorii-obligati-prin-ordin-de-ministru-sa-recomande-auxiliare-sau-materiale-didactice/
Timestamp: 2020-08-08 23:49:19+00:00

Document:
Hocus-pocus cu auxiliarele pentru elevi: ministrul Pop le-a desființat, ministrul Popa le-a reintrodus
Recomandarea de auxiliare devine o activitate obligatorie pentru profesori, după ce acum un an au fost interzise în școli. Codul de etică pentru cadrele didactice din preuniversitar, publicat în urmă cu o zi în Monitorul Oficial, prevede că profesorii trebuie să le recomande părinților auxiliare didactice sau materiale didactice. Documentul, semnat de fostul ministru Valentin Popa, precizează că auxiliarele recomandate trebuie să fie “cu precădere” gratuite.
Auxiliarele pentru elevi: anulate anul trecut de către ministrul Pop
Ce spune Codul de etică, referitor la auxiliarele pentru elevi:
Articolul 6 – În relațiile cu părinții și cu reprezentanții legali ai beneficiarilor direcți ai educației, personalul didactic respectă și aplică norme de conduită prin care se asigură:
Pe de altă parte, codul mai spune că profesorii sunt obligați să îi supravegheze pe elevi, să sesizeze orice formă de violență verbală sau fizică împotriva elevilor, orice formă de discriminare, abuz, neglijență sau de exploatare.
Cadrele didactice nu au voie să facă meditații pe bani cu elevii de la clasă. Codul le interzice, de asemenea, să ceară, să accepte sau să strângă bani, cadouri sau prestarea de servicii, în schimbul unui tratament preferențial. El mai prevede că profesorii trebuie să își desfășoare activitatea respectând confidențialitatea vieții private.
Citește Ordinul integral care aprobă Codul-cadru de etică în preuniversitar – auxiliarele pentru elevi
Articolul 1 – Se aprobă Codul-cadru de etică al personalului didactic din învățământul preuniversitar, prevăzut în anexa care face parte integrantă din prezentul ordin.
Articolul 2 – În baza art. 98 alin. (2) lit. b) din Legea educației naționale nr. 1/2011, cu modificările și completările ulterioare, consiliile profesorale ale unităților de învățământ preuniversitar își vor stabili Codul de etică profesională, cu respectarea dispozițiilor Codului-cadru de etică al personalului didactic din învățământul preuniversitar, aprobat prin prezentul ordin, și cu respectarea prevederilor Legii nr. 477/2004 privind Codul de conduită a personalului contractual din autoritățile și instituțiile publice.
Articolul 3 – Inspectoratele școlare, unitățile conexe ale Ministerului Educației Naționale și ale învățământului preuniversitar, precum și unitățile de învățământ preuniversitar duc la îndeplinire prevederile prezentului ordin.
Articolul 4 – Prezentul ordin se publică în Monitorul Oficial al României, Partea I.
Codul-cadru de etică în preuniversitar al profesorilor din preuniversitar
Articolul 1 – (1) Prezentul cod-cadru de etică (denumit în continuare cod) este elaborat în baza art. 10 și 16 din Regulamentul de organizare și funcționare a Consiliului național de etică din învățământul preuniversitar, aprobat prin Ordinul ministrului educației, cercetării, tineretului și sportului nr. 5.550/2011.
(2) Codul este aplicabil personalului didactic din sistemul național de învățământ preuniversitar de stat, particular și confesional, responsabil cu instruirea și educația, care, în conformitate cu prevederile art. 88 alin. (2)-(3) din Legea educației naționale nr. 1/2011, cu modificările și completările ulterioare, îndeplinește funcția de personal didactic de predare, personal didactic auxiliar, personal didactic de conducere, de îndrumare și de control și personal didactic asociat în cadrul unităților și instituțiilor de învățământ preuniversitar de stat, particular și confesional, în inspectoratele școlare și unitățile conexe ale acestora, denumit în continuare personal didactic, și care are obligația, datoria morală și profesională de a cunoaște, de a respecta și de a aplica prevederile prezentului cod.
Articolul 2 – Codul instituie un ansamblu de valori, principii și norme de conduită menite să contribuie la coeziunea instituțională și a grupurilor de persoane implicate în activitatea educațională, prin formarea și menținerea unui climat bazat pe cooperare și competiție după reguli corecte.
Articolul 3 – Respectarea prevederilor prezentului cod reprezintă o garanție a creșterii calității și prestigiului învățământului preuniversitar, scop posibil de atins prin intermediul următoarelor obiective:
a) menținerea unui grad înalt de profesionalism în exercitarea atribuțiilor personalului didactic;
b) creșterea calitativă a relațiilor dintre părțile implicate în actul educațional;
c) eliminarea practicilor inadecvate și imorale ce pot apărea în mediul educațional preuniversitar;
d) creșterea gradului de coeziune a personalului implicat în activitatea educațională;
e) facilitarea promovării și manifestării unor valori și principii aplicabile în mediul școlar preuniversitar, inserabile și în spațiul social;
f) sensibilizarea opiniei publice în direcția susținerii valorilor educației.
Capitolul II Valori, principii și norme de conduită
Articolul 4 – Personalul didactic trebuie să își desfășoare activitatea profesională în conformitate cu următoarele valori și principii:
Citește și: OFICIAL Legea prin care Ministerul Educației va asigura „la cerere” fiecărui elev și profesor laptop sau tabletă pentru educația online, intrată în vigoare
n) interes și responsabilitate în raport cu propria formare profesională, în creșterea calității activității didactice și a prestigiului unității și instituției de învățământ preuniversitar, precum și a specialității, domeniului în care își desfășoară activitatea;
Articolul 5 – În relațiile cu beneficiarii direcți ai educației, personalul didactic are obligația de a cunoaște, de a respecta și de a aplica norme de conduită prin care se asigură:
b) respectarea confidențialității informațiilor, a datelor furnizate și a dreptului la viață privată și de familie;
c) neacceptarea primirii de bunuri materiale sau sume de bani pentru serviciile educaționale oferite, în condițiile art. 5 lit. b) pct. (ii);
Articolul 7 – (1) Relațiile colegiale ale personalului didactic se bazează pe respect, onestitate, solidaritate, cooperare, corectitudine, toleranță, sprijin reciproc, confidențialitate, competiție loială.
(2) În activitatea profesională, personalul didactic evită practicarea oricărei forme de discriminare și denigrare în relațiile cu ceilalți colegi și acționează pentru combaterea fraudei intelectuale, inclusiv a plagiatului.
Articolul 8 – Personalul didactic care îndeplinește funcții de conducere, de îndrumare și de control sau care este membru în consiliul de administrație al unității de învățământ sau al inspectoratului școlar respectă și norme de conduită managerială prin care se asigură:
Articolul 9 – În exercitarea activităților specifice (școlare și extrașcolare), personalului didactic îi este interzis:
Articolul 10 – În relațiile cu alte unități și instituții de învățământ, precum și cu instituțiile și reprezentanții comunității locale, personalul didactic respectă și aplică norme de conduită prin care:
Articolul 11 – Prezentul cod se completează cu dispozițiile Legii nr. 477/2004 privind Codul de conduită a personalului contractual din autoritățile și instituțiile publice, și nu se substituie legilor și regulamentelor în vigoare din domeniul educației și nici nu poate contraveni acestora.
Articolul 12 – Prin prevederile prezentului cod, activitățile comisiilor județene de etică/Comisiei de Etică a Municipiului București nu se substituie activităților comisiilor de cercetare disciplinară, constituite la diferite niveluri, conform prevederilor Legii educației naționale nr. 1/2011, cu modificările și completările ulterioare, și nici activităților instituțiilor statului abilitate.
Articolul 13 – Propunerile de modificare sau de completare a prevederilor prezentului cod se fac în Consiliul național de etică, cu votul a cel puțin 31 de delegați din totalul de 42 de delegați, și se înaintează Ministerului Educației Naționale.
Articolul 14 – Încălcările prevederilor prezentului cod reprezintă abateri disciplinare și se sancționează conform legislației în vigoare.
Pingback: Codul de etică nu le interzice profesorilor și învățătoarelor să se implice în programul Școala după școală – directorul Consiliului Național de Etică - Mami tips
”Electrocardiograma” României pe Google: Inima lui Mihai Eminescu bate o dată pe an, de ziua lui, și din ce în ce mai slab în ultimii ani
Căutările pe Google după numele poetului Mihai Eminescu arată exact ca o electrocardiogramă – vârfurile căutărilor au fost, în ultimii 14 ani, potrivit datelor Google Trends, chiar de ziua lui,…

References: Articolul 6

Articolul 1

Articolul 2

Articolul 3

Articolul 4

Articolul 1

Articolul 2

Articolul 3

Articolul 4

Articolul 5

Articolul 7

Articolul 8

Articolul 9

Articolul 10

Articolul 11

Articolul 12

Articolul 13

Articolul 14